Najveći svjetski proizvođač zrakoplova Airbus priopćio da je prošle godine prodao više zrakoplova od svog glavnog konkurenta američke korporacije Boeing.
Ovo današnje priopćenje iznenadilo je neke analitičare koji su vjerovali da je Boeing prošle godine povratio primat u prodaji.
U sjedištu Airbusa su priopćili da su zaprimili narudžbe za rekordnih 1055 zrakoplova tijekom prošle godine, dok su zrakoplovne kompanije od Boeinga naručile 1002 zrakoplova, što je također rekord američke kompanije.
Međutim, Boeing je zaprimio više narudžbi za zrakoplove širokog trupa, tako da je s manjim brojem zrakoplova ostvario veći ukupni dolarski promet.
Narudžbe za putničke zrakoplove znatno su povećane tijekom protekle godine jer su azijski avioprijevoznici povećavali svoje flote kako bi udovoljili sve većem broju putnika. Drugi avioprijevoznici mijenjali su zrakoplove za one koji imaju manju potrošnju goriva kako bi se nosili sa sve većom cijenom kerozina.